Vzhľadom na to, že v krajinách s nízkymi a nižšími strednými príjmami bolo podané menej ako 1 % celosvetových dávok vakcín proti ochoreniu COVID-19, existuje jasná a naliehavá potreba urýchliť globálnu vakcináciu. EÚ sa už zaviazala, že sa podelí o 250 miliónov dávok. Aby bolo možné poskytnúť krajinám s nízkymi a nižšími strednými príjmami ďalších 200 miliónov dávok, bude potrebné mobilizovať 1,3 mld. EUR. Navrhuje sa, aby sa táto suma financovala najmä zo zostávajúcich súm v rámci nástroja núdzovej podpory a presunom z rezervy Nástroja susedstva a rozvojovej a medzinárodnej spolupráce – Globálna Európa (NDICI-GE). V snahe doplniť tieto dva príspevky tak, aby sa získala suma 1,3 mld. EUR, a vzhľadom na to, že v okruhu 6 už nie je k dispozícii žiadna rezerva a neboli identifikované žiadne ďalšie možnosti prerozdelenia, Komisia navrhuje mobilizovať 450 mil. EUR vo viazaných a platobných rozpočtových prostriedkoch z nástroja flexibility. To umožní realizovať okamžité kroky na získanie ďalších 200 miliónov dávok vakcín v prvom polroku 2022.

EMA zistila prebytok vo výške 17,8 mil. EUR vo viazaných a platobných rozpočtových prostriedkoch. Je dôsledkom vývoja v oblasti IT a investícií súvisiacich s novým mandátom agentúry EMA. Agentúra začala vypracúvať podrobné špecifikácie vývoja v oblasti IT v súvislosti s novými úlohami a výrazne v tom pokročila, nebude však schopná splniť všetky rozpočtové záväzky už v roku 2021. Navrhne sa, aby sa suma 17,8 mil. EUR opäť sprístupnila v rokoch 2022 – 2023.

Po ďalšom semestri mimoriadneho počtu žiadostí o pomoc v rámci mechanizmu Únie v oblasti civilnej ochrany v dôsledku ochorenia COVID-19 vrátane jednej z najväčších operácií v histórii mechanizmu Únie v oblasti civilnej ochrany v prospech Indie a Nepálu bol počas leta mechanizmus UCPM/rescEU aktivovaný na evakuácie z Afganistanu, operácie na Haiti po nedávnom zemetrasení a boj proti lesným požiarom a následkom povodní v Európe. Okrem toho sa počíta s aktiváciami pred koncom roka v súvislosti so sezónou tropických cyklónov v Latinskej Amerike a v oblasti Tichého oceána. Očakáva sa, že počet žiadostí o pomoc z mechanizmu Únie v oblasti civilnej ochrany prekročí v roku 2021 výnimočnú úroveň z roku 2020 (102 žiadostí). K 29. septembru 2021 bolo predložených spolu 91 žiadostí o pomoc z mechanizmu Únie v oblasti civilnej ochrany. Celkovo si zabezpečenie primeranej reakcie v rámci mechanizmu Únie v oblasti civilnej ochrany vyžiada dodatočné viazané rozpočtové prostriedky v odhadovanej výške 57,8 mil. EUR. Súčasná úroveň disponibilných platobných rozpočtových prostriedkov je dostatočná na plnenie platobných záväzkov do konca roka.

Platobné rozpočtové prostriedky možno kompenzovať zodpovedajúcim znížením prostriedkov pre riadok „Typy intervencií v záujme rozvoja vidieka — Programy na obdobie 2014 – 2022“ v rámci EPFRV. Toto zníženie je odôvodnené jednorazovými platbami z EPFRV poskytnutými poľnohospodárom a MSP spracúvajúcim potraviny v kontexte pandémie ochorenia COVID-19, pričom ich využitie v prípade väčšiny programov, pri ktorých sa tieto jednorazové platby použili, nepresiahlo maximálnu prahovú hodnotu 2 % prostriedkov pridelených z EPFRV. Okrem toho neskoré schválenie predĺženia programov rozvoja vidieka v rámci prechodného nariadenia týkajúceho sa spoločnej poľnohospodárskej politiky (SPP) viedlo k nižším platbám z prostriedkov pridelených z EPFRV na rok 2021. Na základe doteraz prijatých vyhlásení o výdavkoch a analýzy najnovších prognóz členských štátov predložených do konca augusta 2021 predstavuje zistený prebytok 617 mil. EUR. Časť tohto prebytku, ktorá nie je zahrnutá v tomto NOR (167 mil. EUR), je zahrnutá do globálneho presunu (DEC 20/2021).

·ukončenie rokovaní s Cookovými ostrovmi a Mauritániou o dohodách o partnerstve v odvetví udržateľného rybárstva,

·príslušné dohody a protokoly, ktoré sa začnú predbežne uplatňovať v polovici novembra 2021,

·oneskorené podpísanie niektorých protokolov (Kiribati, Madagaskar, Libéria, všetky odložené na obdobie 2022 – 2023), a

·úspory dosiahnuté na základe dohôd s Grónskom a Gabonom, ktoré boli podpísané za ročný poplatok nižší, ako sa pôvodne predpokladalo.

Kombinovaný vplyv vedie k dodatočnej potrebe približne 3,5 mil. EUR vo viazaných rozpočtových prostriedkoch, v prípade ktorej sa navrhuje, aby sa pokryla z rezervy v rámci okruhu 3.

v EUR Rozpočtový riadok Názov Viazané rozpočtové prostriedky Platobné rozpočtové prostriedky Oddiel III – Komisia 08 05 01 Vytvorenie rámca pre riadenie rybolovných činností rybárskych plavidiel Únie vo vodách tretích krajín 3 487 290 0 Spolu 3 487 290 0

Vzhľadom na to, že rozhodnutie Rady o oboch dohodách sa prijme v októbri a nadobudne účinnosť v čase prijatia tohto NOR, navrhuje sa, aby sa rozpočtové prostriedky zapísali priamo do hlavného operačného riadku.

5.Uplatňovanie článkov 14 a 26 VN a vplyv na nomenklatúrnu štruktúru

V článku 26 VN na obdobie 2021 – 2027 sa stanovuje, že členské štáty môžu v partnerskej dohode alebo v žiadosti o zmenu programu požiadať o prevod najviac 5 % počiatočných národných pridelených prostriedkov každého fondu do akéhokoľvek iného nástroja v rámci priameho alebo nepriameho riadenia alebo do fondov v rámci zdieľaného riadenia. Podobná možnosť je uvedená v článku 14 v súvislosti s prevodmi v partnerskej dohode do výšky najviac 2 % počiatočných národných pridelených prostriedkov pre EFRR, ESF+, KF a ENRAF do Programu InvestEU.

Programovanie prebieha a niekoľko členských štátov už požiadalo o využitie ustanovení článkov 14 a 26 alebo naznačilo svoj zámer uskutočniť takéto prevody zdrojov. S cieľom vyhovieť týmto žiadostiam a dodržať stropy VFR a v súlade s prístupom prijatým pre prevody z EFRR a ESF+ do FST a z KF do Nástroja na prepájanie Európy Komisia navrhuje vytvorenie týchto 18 nových rozpočtových riadkov v rámci príslušných programov (bez rozpočtových prostriedkov):

v EUR Rozpočtový riadok Názov Viazané rozpočtové prostriedky Platobné rozpočtové prostriedky Oddiel III – Komisia 05 02 06 Fond InvestEU — Príspevok z EFRR p.m. p.m. 05 02 07 Nástroj na riadenie hraníc a víza (BMVI) — Príspevok z EFRR p.m. p.m. 05 02 08 ENRAF — Príspevok z EFRR p.m. p.m. 05 02 09 Horizont Európa — Príspevok z EFRR p.m. p.m. 05 02 10 Digitálna Európa — Príspevok z EFRR p.m. p.m. 05 03 04 Fond InvestEU — Príspevok z KF p.m. p.m. 05 03 05 Nástroj na riadenie hraníc a víza (BMVI) — Príspevok z KF p.m. p.m. 05 03 06 ENRAF — Príspevok z KF p.m. p.m. 05 03 07 Horizont Európa — Príspevok z KF p.m. p.m. 05 03 08 Digitálna Európa — Príspevok z KF p.m. p.m. 07 02 08 Fond InvestEU — Príspevok z ESF+ p.m. p.m. 07 02 09 Nástroj na riadenie hraníc a víza (BMVI) — Príspevok z ESF+ p.m. p.m. 07 02 10 ENRAF — Príspevok z ESF+ p.m. p.m. 07 02 11 Horizont Európa — Príspevok z ESF+ p.m. p.m. 07 02 12 Digitálna Európa — Príspevok z ESF+ p.m. p.m. 07 02 13 Erasmus+ — Príspevok z ESF+ p.m. p.m. 08 04 04 Fond InvestEU — Príspevok z ENRAF p.m. p.m. 08 04 05 Nástroj na riadenie hraníc a víza (BMVI) — Príspevok z ENRAF p.m. p.m. Spolu 0 0

Rozpočtové prostriedky sa presunú do týchto riadkov po prijatí partnerských dohôd.

Zodpovedajúce rozpočtové poznámky sú uvedené v prílohe k rozpočtu.

6.Aktualizácia príjmovej strany rozpočtu s cieľom zahrnúť aktualizovanú prognózu pre vlastný zdroj založený na odpade z plastových obalov

RVZ 2020 ratifikovali všetky členské štáty 31. mája 2021 a v dôsledku toho nadobudlo účinnosť 1. júna 2021. V RVZ 2020 sa zaviedol nový vlastný zdroj založený na nerecyklovanom odpade z plastových obalov. Komisia navrhla implementovať vplyv RVZ 2020 v NOR č. 4.

Nerecyklovaný odpad z plastových obalov je rozdielom medzi odpadom z plastových obalov a jeho recyklovaným množstvom. Prognóza týkajúca sa odpadu z plastových obalov, ktorú používa Komisia, vychádza z tejto metódy: ročná miera rastu HND v stálych cenách pre roky 2017/2018 – 2021 podľa najnovšej dostupnej hospodárskej prognózy Komisie sa aplikuje na najnovšie výsledné údaje o odpade z plastových obalov.

Pokiaľ ide o miery recyklácie členských štátov, predpokladá sa, že bude dochádzať k lineárnej konvergencii medzi mierou recyklácie na základe najnovších dostupných výsledných údajov (2017/2018) a cieľom EÚ recyklovať 50 % odpadu z plastových obalov, ktorý sa má dosiahnuť do roku 2025. Zvýšenie miery recyklácie je obmedzené na 2 percentuálne body ročne, aby sa zabezpečila realistická konvergencia. Miera recyklácie členských štátov, ktoré už dosiahli alebo prekročili cieľ v rokoch 2017/2018, sa udržiava na konštantnej úrovni.

Na základe tejto metódy a pri zahrnutí aktualizovaných základov prognóz, ktoré poskytlo Luxembursko, Portugalsko a Rumunsko, sa na 181. zasadnutí Poradného výboru pre vlastné zdroje (ACOR) 26. mája 2021 schválila prognóza pre všetky členské štáty a zahrnula sa do NOR 4.

V súlade s článkom 15 nariadenia o sprístupňovaní vlastného zdroja založeného na odpade z plastových obalov boli členské štáty vyzvané, aby do 31. júla 2021 Komisii zaslali aktualizované prognózy hmotnosti nerecyklovaného odpadu z plastových obalov.

Česká republika, Nemecko, Španielsko, Chorvátsko, Taliansko, Maďarsko, Rakúsko a Slovensko zaslali svoje aktualizované prognózy týkajúce sa nerecyklovaného odpadu z plastových obalov na roky 2021 a 2022. Belgicko, Bulharsko, Poľsko a Švédsko potvrdili základy prognóz schválené na zasadnutí výboru ACOR 26. mája 2021. Zostávajúce členské štáty nezaslali aktualizované prognózy týkajúce sa nerecyklovaného odpadu z plastových obalov na roky 2021 a 2022.